Document ID: /roh_data/filtered/fineweb-2-filterrobots_roh.jsonl.gz/20098

Il 2. concil vatican ha rescuvretg in grondius maletg per circumscriver la Baselgia. El tschontscha dil «Pievel da Diu sin via». La cuminonza cartenta ei gie en moviment. La veta d’in cristian semeglia igl esser sin via sco in pelegrin.
Pil pli vegn il pievel eligiu dil Veder Testament numnaus il «Pievel da Diu». Il Niev Testament repren quei maletg per il pievel cristian. La brev als Hebrès encuraschescha da star perseveronts sco Abraham e Moses e «cuorer cun perseveronza la cuorsa fixada per nus» (Heb 12,1).
Questa pagina porscha e commentescha differents texts biblics tenor igl uorden liturgic. Plinavon metta ella a disposiziun extracts dil 2. concil vatican.
La Bibla fuorma il fundament dalla teologia e cardientscha cristiana. Cuorts commentaris dattan ina clav per capir meglier ils texts biblics dalla dumengia tenor igl uorden liturgic.
Il 2. concil vatican ha dau in niev lungatg e novs impuls alla baselgia. Differents schatgs ord ils numerus texts dil concil pastoral duein dar in’idea da quei grond eveniment ed animar sin nies agen pelegrinadi.
Cun agid da quei simbol san las contribuziuns davart ils texts biblics vegnir abonnadas cun il sistem da RSS.